Document ID: 32014R0799

KOMISIJAS ĪSTENOŠANAS REGULA (ES) Nr. 799/2014
(2014. gada 24. jūlijs),
ar kuru izveido ikgadējo īstenošanas ziņojumu un galīgo īstenošanas ziņojumu modeļus atbilstoši Eiropas Parlamenta un Padomes Regulai (ES) Nr. 514/2014, ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2014. gada 16. aprīļa Regulu (ES) Nr. 514/2014, ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai (1), un jo īpaši tās 54. panta 8. punktu,
pēc apspriešanās ar Patvēruma, migrācijas un integrācijas un iekšējās drošības fonda komiteju, kas izveidota ar Regulas (ES) Nr. 514/2014 59. panta 1. punktu,
tā kā:
(1)
Regula (ES) Nr. 514/2014 kopā ar konkrētajām regulām, kuras minētas Regulas (ES) Nr. 514/2014 2. panta a) punktā, ir pamats Savienības finansējumam, kas paredzēts attīstības atbalstam brīvības, drošības un tiesiskuma telpā.
(2)
Regulā (ES) Nr. 514/2014 noteikts, ka dalībvalstīm jāiesniedz Komisijai ikgadējs īstenošanas ziņojums par katru valsts programmu. Turklāt līdz 2023. gada beigām dalībvalstīm jāiesniedz galīgais ziņojums par valsts programmu īstenošanu. Lai nodrošinātu, ka Komisijai sniegtā informācija ir konsekventa un salīdzināma, nepieciešams izveidot ikgadējā un galīgā īstenošanas ziņojuma modeli.
(3)
Lai varētu nekavējoties piemērot šajā regulā paredzētos pasākumus un netiktu kavēta valstu programmu apstiprināšana, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī,
(4)
Apvienotajai Karalistei un Īrijai ir saistoša Regula (ES) Nr. 514/2014, un tādējādi tām ir saistoša šī regula.
(5)
Dānijai nav saistoša ne Regula (ES) Nr. 514/2014, ne šī regula.
(6)
Šajā regulā paredzētie pasākumi ir saskaņā ar Patvēruma, migrācijas un integrācijas un iekšējās drošības fonda komitejas atzinumu,
IR PIEŅĒMUSI ŠO REGULU.
1. pants
Īstenošanas ziņojumu modeļi
Ikgadējā un galīgā īstenošanas ziņojuma modelis ir izklāstīts pielikumā.
Tos iesniedz Komisijai, izmantojot elektronisko datu apmaiņas sistēmu, kas izveidota ar Komisijas Īstenošanas regulas (ES) Nr. 802/2014 (2) 2. pantu.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
Briselē, 2014. gada 24. jūlijā

Labels: 2
4
11
5
7
0
12
15